Lav et referat af nedenstående tekst:

Tekst:
Markant færre unge har valgt at søge ind på sygeplejerskeuddannelsen i Nordjylland år. Det viser ansøgningstallene for kvote 1-ansøgninger, der har sygeplejerske som førsteprioritet. Antallet af ansøgninger til sygeplejerskeuddannelsen i Hjørring er det halve af, hvad der var sidste år, mens der er omkring en tredjedel færre ansøgninger med sygeplejerskeuddannelsen i Aalborg som førsteprioritet. -	Det er et markant fald, og det er bekymrende, siger Peter Møller Pedersen, uddannelsesdirektør hos UCN. Flere pladser end studerende I alt har 295 ansøgere sygeplejerskeuddannelsen som 1. prioritet. Med 419 studiepladser fordelt i Aalborg, Hjørring og Thisted, så forventer uddannelsesdirektøren, at der bliver ledige pladser i Hjørring. - Nu er der kommer to nye uddanelser til Hjørring, bioanalytiker og socialrådgiver, så valgmulighederne har været større. Og det er klart, det har spillet ind på søgemønstret, siger Peter Møller Pedersen og fortsætter: -	Dem, der ikke kommer ind i Aalborg, vil nok have Hjørring som andenprioritet, så det ser måske ikke så sort ud, som når man lige ser tallene. Ved ikke hvorfor Generelt har UCN modtaget 17 procent færre ansøgninger til deres uddannelser end sidste år. Også sidste år og ved kvote 2-ansøgningerne i marts var der færre, der søgte ind på lærer-, pædagog- og sygeplejerskeuddannelsen i Nordjylland. Peter Møller Pedersen har ikke et konkret bud på, hvad det lavere antal ansøgninger kan skyldes. - Der er sikkert flere årsager i spil på samme tid. Vi har ikke fundet nøglen til, hvordan vi kan vende udviklingen. Vi er nok flere aktører, der skal gå sammen. Vi kan ikke gøre det alene, siger han. I forhold til sygeplejerskeuddannelsen - kan det så have noget at gøre med den dårlige omtale af faget med strejker og dårlige arbejdsforhold? - Vi kan høre fra dem, der er i praktik, at det går stærkt, og der er pres på i vores sundhedssystem. Men de unge er mindre påvirkelige overfor de her diskussioner, og det handler mere om, hvad de vil med deres liv. Og der er arbejdet som sygeplejerske livsgivende og meningsfyldt. Udover det bliver årgangene af unge mindre, forklarer Peter Møller Pedersen: Vil række ud til flere unge Uddannelsesdirektøren vil ikke gå ind og ændre i selve uddannelsen på baggrund af, at færre søger ind: - Det er faktisk en rigtig god uddannelse. Vi kan måske gå tættere på ungdomsuddannelser og give de unge et billede af, hvad det vil sige at være sygeplejerskestuderende, siger Peter Møller Pedersen og slutter med en opfordring: - Vi har et halvt år til at få flere til at søge ind på vores februar-optag, hvor der igen er en chance for at komme ind. Ansøgerne får svar på, hvor de er kommet ind 28. juli ved midnat. Du kan se tallene for alle ansøgninger til UCN her .

Referat:
Velfærdsuddannelserne er blevet mindre populære - færre har søgt ind på kvote 1 til lærer, pædagog og sygeplejerske.